# Laurel Hubbard

Laurel Hubbard (Auckland, 9 de febrer de 1978) és una esportista neozelandesa que va competir en halterofília. Va guanyar una medalla de plata al Campionat del Món d'Halterofília de 2017, en la categoria de +90 kg. Seleccionada per a competir als Jocs Olímpics de Tòquio 2020, va ser la primera dona obertament transgènere a competir en uns Jocs Olímpics. Abans de debutar als Jocs Olímpics, Hubbard va aconseguir la setena posició a la divisió femenina de +87 kg de la IWF.

## Biografia

Mentre competia en categories masculines abans de transitar, Hubbard va establir el 1998 el rècord júnior de Nova Zelanda a la recent creada divisió M105+ tant en aixecaments (arrencada de 135 kg, arrencada de 170 kg) com en total (300 kg). Aquests rècords van ser superats posteriorment per David Liti. Hubbard va declarar que havia estat entrenant tota la vida abans de fer el trànsit, afirmant que va deixar d'aixecar pes el 2001, explicant que «simplement es va convertir en una cosa massa difícil de suportar per la pressió de procurar d'encaixar en un món que potser no estava realment preparat per a gent com jo».
El 2012, Hubbard va transitar com a dona i aquell mateix any va començar la teràpia hormonal. Va competir en halterofília de forma internacional per primera vegada el 2017 guanyant una medalla de plata al Campionat del Món realitzat a Anaheim. El 2018 va patir una lesió de colze mentre competia als Jocs de la Commonwealth.
Va participar als Jocs Olímpics de Tòquio 2020, despertant un gran interès mediàtic i una certa polèmica per ser la primera esportista transgènere en la història olímpica. A la competició va fallar els seus tres intents en la modalitat d'arrencada i es va quedar sense obtenir un resultat al total olímpic. Després dels Jocs va anunciar la retirada de l'esport de competició.

## Referències

* ↑ «Laurel Hubbard». Pág. del Comité Olímpico de Nueva Zelanda (anglès).
* ↑ «Tokyo Olympics: Transgender Olympian Laurel Hubbard's journey to 'just be me'». Stuff, 22-06-2021. [Consulta: 23 juny 2021].
* ↑ «New Zealand Interschool's Weightlifting Championship 2014 – Round 6» (PDF). Sporty.co.nz. [Consulta: 24 març 2017].
* ↑ «National Records – Olympic Weightlifting New Zealand», 27-11-2014. [Consulta: 4 desembre 2017].
* ↑ «Tokyo Olympics: Transgender Olympian Laurel Hubbard's journey to 'just be me'». Stuff, 22-06-2021. [Consulta: 23 juny 2021].
* ↑ «Laurel Hubbard será la primera transexual en unos Juegos» (en castellà). EFE, 12-06-2021. [Consulta: 12 abril 2024].
* ↑ «Laurel Hubbard» Arxivat 2021-10-05 a Wayback Machine.. Pág. de Tokio 2020 (anglès).
* ↑ «Laurel Hubbard, primera halterófila transgénero en ganar una medalla mundial». Marca, 6 de diciembre de 2017.
* ↑ «Hubbard undergoes surgery after Gold Coast 2018 horror injury as battles to save career». insidethegames.biz, 24 de abril de 2018 (anglès).
* ↑ «Expectación y polémica por Hubbard, la primera atleta trans en unos Juegos». Agencia EFE, 2 de agosto de 2021.
* ↑ «Tokyo 2020 Weightlifting Women's +87 kg – Results». Pág. de Tokio 2020, 2 de agosto de 2021 (anglès).
* ↑ «La halterófila transgénero Laurel Hubbard se retira tras debut olímpico». France 24, 4 de agosto de 2021.